CELEX: C2004/217/47
Language: da
Date: 2004-08-28 00:00:00
Title: Sag T-205/04: Sag anlagt den 8. juni 2004 af Alessandro Ianniello mod Kommissionen for De Europæiske Fællesskaber

28.8.2004   
            
            
               DA
            
            
               Den Europæiske Unions Tidende
            
            
               C 217/26
            
         Sag anlagt den 8. juni 2004 af Alessandro Ianniello mod Kommissionen for De Europæiske Fællesskaber
   (Sag T-205/04)
   (2004/C 217/47)
   Processprog: fransk
   Ved De Europæiske Fællesskabers Ret i Første Instans er der den 8. juni 2004 anlagt sag mod Kommissionen for De Europæiske Fællesskaber af Alessandro Ianniello, Bruxelles, ved avocats Stéphane Rodrigues og Yola Minatchy, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af ansættelsesmyndighedens afgørelse af 18. februar 2004 vedrørende Alessandro Ianniellos klage, samt annullation af sagsøgerens karriereudviklingsrapport for perioden fra den 1. juli 2001 til den 31. december 2002.
            
         
               —
            
            
               Det fastslås, at Det Europæiske Fællesskab er ifaldet ansvar uden for kontraktforhold som følge af den anfægtede afgørelse og den for sent udfærdigede karriereudviklingsrapport vedrørende sagsøgeren for perioden fra den 1. juli 2001 til den 31. december 2002.
            
         
               —
            
            
               Sagsøgeren tilkendes en erstatning på 5 000 EUR som følge af det lidte tab.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Dette søgsmål er anlagt til prøvelse af ansættelsesmyndighedens afgørelse af 18. februar 2004, hvorved sagsøgerens krav om omgørelse af dennes karriereudviklingsrapport for perioden fra den 1. juli 2001 til den 31. december 2002 blev afvist, og hvorved det ikke blev fundet påkrævet at indlede en administrativ undersøgelse vedrørende visse dokumenter fremlagt for Det Paritetiske Bedømmelsesudvalg ved GD RELEX (Generaldirektorater for Eksterne forbindelser).
   Sagsøgeren har til støtte for sine påstande gjort gældende, at der er sket tilsidesættelse af en række væsentlige formforskrifter, såsom hans ret til kontradiktion, den administrative myndigheds pligt til uvildighed og forpligtelsen til at begrunde retsakter.
   Desuden tilsidesætter den anfægtede afgørelse sagsøgerens ret til beskyttelse af sine personlige oplysninger, omsorgspligten og princippet om god forvaltningsskik.